जेल में बैठकर भी युवाओं को उकसा रहा; आतंकी खांडा और निज्जर को शहीद करार दे रहा
Khalistani Waris Punjab De Amritpal Singh Letter; Terrorist Avtar Singh Khanda Hardeep Singh Nijjar | Dibrugarh Jail Assam  वारिस पंजाब दे का मुखी अमृतपाल सिंह जेल में बैठ कर भी युवाओं को उकसाने में लगा हुआ है। जेल में मांगें पूरी हो पर हड़ताल खत्म करने के बाद अब उसने सिख युवाओं के नाम संदेश लिखा है।
वारिस पंजाब दे का मुखी खालिस्तान समर्थक अमृतपाल सिंह डिब्रूगढ़ जेल में बैठ कर भी युवाओं को उकसाने में लगा है। जेल में मांगें पूरी होने पर हड़ताल खत्म करने के बाद अब उसने सिख युवाओं के नाम संदेश भेजा है।
जिसमें उसने अपने हैंडलर अवतार सिंह खांडा और हरदीप सिंह निज्जर की मौत पर दुख जताया और युवाओं को संघर्ष तेज करने के लिए कहा। अमृतपाल ने 4 पन्नों की चिट्‌ठी लिखी है। जिसमें निज्जर और खांडा की मौत के लिए भारत की खुफिया एजेंसियों को जिम्मेदार ठहराया है।
अमृतपाल को खालिस्तानी गतिविधियां चलाने के केस में NSA के तहत पंजाब से गिरफ्तार किया गया था। जिसके बाद असम की डिब्रूगढ़ जेल भेज दिया गया। अमृतपाल पर आरोप है कि वह पंजाब को खालिस्तान बनाने की प्लानिंग कर रहा था। जिसके लिए उसने आनंदपुर खालसा फौज (AKF) के नाम से प्राइवेट आर्मी भी बना ली थी।
अमृतपाल की भारत सरकार को चेतावनी
अमृतपाल सिंह ने अपने खत में कनाडा और अमेरिका में मारे गए आतंकी अवतार खांडा और हरदीप निज्जर को सिख कौम का शहीद घोषित करने की भी मांग उठाई। अमृतपाल सिंह ने एक बार फिर भारत सरकार को चेतावनी दी है कि इस तरह सिखों को मार कर उनकी राजनीतिक चेतना को खत्म नहीं कर सकते।
गुरु सिद्धांत के अनुसार, हथियार उठाना सिखों का आखिरी रास्ता होता है। सिखों के लिए, गुरु साहिबान के बिना कोई और रक्षक नहीं है और अपने राज्य के बिना सिखों का कत्लेआम रोकना उनके लिए असंभव है। दुनिया की कोई भी ताकत सिखों के चढ़ते सूरज को चढ़ने से नहीं रोक सकती।
अमृतपाल की चिट्‌ठी की अहम बातें...
1. खांडा और निज्जर के योगदान को नमन
राजसी मंजिल को समर्पित सिख समुदाय के अथक सेवक अवतार सिंह खांडा और हरदीप सिंह निज्जर की शहादत की खबर जेल में हम तक पहुंच गई है। दोनों सिंहों के सिख पंथ में योगदान और शहादत को नमन करते हैं। संघर्ष के साथियों का बिछड़ना असहनीय होता है। अवतार सिंह खांडा से हमारे कौमी संबंधों के अलावा निजी संबंध भी थे। उनके पिता भाई कुलवंत सिंह खुखरान की मौत सिख संघर्ष के दौरान हुई थी। अवतार सिंह खंडा और शहीद भाई हरदीप सिंह निज्जर सिखों के राजनीतिक हित के लिए समर्पित और दृढ़ थे।
2. खांडा-निज्जर को शहीद का दर्जा मिले
भारत सरकार ने अवतार सिंह खांडा की मौत बीमारी से होना बताया है, जैसे संदीप सिंह उर्फ दीप सिद्धू की शहादत को एक्सीडेंट दिखाया गया था। हुकूमत की इन कोशिशों के बावजूद सिख समुदाय की सामूहिक चेतना ने उन्हें शहीद का दर्जा दिया। ऐसे में अवतार सिंह खांडा और हरदीप सिंह को बिना किसी संदेह के शहीद का दर्जा दिया जाना चाहिए। सिख कौम इस बात के लिए वचनबद्ध हो कि इन सिखों का खून कभी व्यर्थ नहीं जाएगा।
3. सिख संघर्ष करते रहेंगे
सभी नसल-दर-नसल स्वतंत्रता के लिए संघर्ष करते रहेंगे। सरकार को इसका भ्रम है कि इस तरह सिख युवाओं को शहीद करने से सिखों में राजनीतिक चेतना खत्म हो जाएगी। इतिहास गवाह है कि संघर्ष को सदैव वीरों ने ताकत दी है। शहीदों के खून से देश की मिट्टी गर्म होती रहेगी, जिससे और भी वीर पैदा होंगे। कभी मुगलों, दुरानियों और ब्रिटिश शासन का राज था। इस धर्म ने उनके पापपूर्ण साम्राज्य को उखाड़ फेंका।
4. सरकार को सिखों को दबाने का भ्रम
बैसाखी 1978 के बाद सिख संघर्ष को कुचलने के लिए श्री दरबार साहिब पर एक सैन्य बल द्वारा हमला किया गया और सिख राजनीतिक शक्ति के स्रोत श्री अकाल तख्त साहिब को ध्वस्त कर दिया गया। जरनैल सिंह भिंडरांवाला को मार कर भारत सरकार को भ्रम हुआ कि सिखों को दबाया जा सकता है, लेकिन इतिहास गवाह है कि सिखों ने सभी हमलों का मुंहतोड़ जवाब दिया। गुरु सिद्धांत के अनुसार, हथियार उठाना सिखों का आखिरी रास्ता होता है।
5. सरकार की चालों से सावधान रहें, संघर्ष जारी रखें
आज, हम क्रूर उत्पीड़न के खिलाफ और राजनीतिक स्वतंत्रता के लिए शांतिपूर्वक लड़ रहे हैं। बावजूद इसके भारत सरकार शिकार खेलने पर उतारु है। युवाओं को जानबूझकर शहीद किया जा रहा है। हम अपील करते हैं कि सरकार की चालों से सावधान रहें और संघर्ष को ऊंचाइयों तक ले जाएं। भारत में सिख नरसंहार के परिणामस्वरूप पंजाब से सिखों का पलायन जारी है। भारत को दुनियाभर में सिख कट्टरपंथियों द्वारा कटघरे में खड़ा किया जा रहा है।
6. खुफिया एजेंसियां खेल रहीं खूनी खेल
जो देश खुद को मानवाधिकारों के संरक्षक बताते हैं, उनकी नाक के नीचे भारतीय खुफिया एजेंसियां सिखों के खून के साथ खेल रही हैं। क्या यह देश इस मुद्दे पर भारत सरकार की मदद कर सकते हैं? इन देशों की खामोशी सहमति नहीं दे रही? क्या यह देश अपने आर्थिक हितों की पूर्ति के लिए मानवाधिकारों की अनदेखी करते रहेंगे? इसलिए सिखों के लिए, गुरु साहिब के बिना कोई रक्षक नहीं है और अपने राज्य के बिना सिखों का कत्लेआम रोकना असंभव है।
दुनिया की कोई भी ताकत सिखों के चढ़ते सूरज को चढ़ने से नहीं रोक सकती। इसी चाहत के साथ अवतार सिंह खांडा और हरदीप सिंह निज्जर हमारी यादों में जीवित रहेंगे। इन सिखों के परिवार, खालसा पंख के परिवारों हैं। उनकी देखभाल करना हमेशा एक कर्तव्य है।
पढ़ें.. अमृतपाल की पंजाबी में लिखी चिट्‌ठी
